ପଦ୍ମଚରଣ ପଟ୍ଟନାୟକ

ପଦ୍ମଚରଣ ପଟ୍ଟନାୟକ (୧୮୮୫–୧୯୫୬) ଜଣେ ଭାରତୀୟ ଆଇନଜୀବୀ ଏବଂ ଓଡ଼ିଆ-ଭାଷୀ କବି ଥିଲେ । ସେ ପ୍ରାକୃତିକ ସୌନ୍ଦର୍ଯ୍ୟ ବର୍ଣ୍ଣନା କରି ଛନ୍ଦୋବଦ୍ଧ ଏବଂ ଜାତୀୟତାବୋଧକ ତଥା ଶିଶୁସାହିତ୍ୟ କବିତା ରଚନା କରିଥିଲେ ।

 ସଂକ୍ଷିପ୍ତ ଜୀବନୀ 
ପଦ୍ମଚରଣ ପଟ୍ଟନାୟକ ୧୮୮୫ ମସିହାରେ ଖୋର୍ଦ୍ଧା ଜିଲ୍ଲାସ୍ଥିତ ଜଟଣୀ ନିକଟସ୍ଥ ପାଞ୍ଚଗାଁଠାରେ ଜନ୍ମଗ୍ରହଣ କରିଥିଲେ । ତାଙ୍କଙ୍କ ନାମ ଗୋପୀନାଥ ପଟ୍ଟନାୟକ ଏବଂ ମାତାଙ୍କ ନାମ ଅନ୍ନପୂର୍ଣ୍ଣା ଦେବୀ । ତାଙ୍କ ଉପରେ ଦୁଇ ଭାଇ କୁଞ୍ଜବିହାରୀ ଓ ଗୋଲୋକବିହାରୀ ଏବଂ ତଳେ ଜଣେ ଭାଇ ମଦନମୋହନ ଥିଲେ । ସେ ଗାଁରେ ସ୍କୁଲଶିକ୍ଷା ପରେ ପୁରୀ ଜିଲ୍ଲା ସ୍କୁଲରୁ ମାଧ୍ୟମିକ ଶିକ୍ଷାଲାଭ କରିଥିଲେ । ପରେ ରେଭେନ୍ସା ମହାବିଦ୍ୟାଳୟରୁ ସ୍ନାତକ ଶିକ୍ଷାଗ୍ରହଣ କରିଥିଲେ । ସେ ପରେ ସ୍ନାତକୋତ୍ତର ପାଇଁ କଲିକତା ଯାଇଥିଲେ ମଧ୍ୟ ତା' ବଦଳରେ ସେଠାରେ ଓକିଲାତି ପଢ଼ି ଓଡ଼ିଶା ଫେରିଆସିଥିଲେ ।

 ବୃତ୍ତିଗତ ଜୀବନ 
ସେ ୧୯୧୬ରେ ପୁରୀରେ ଓକିଲାତି ଆରମ୍ଭ କରି ୧୯୫୬ରେ ଯାଏ ସେଠାରେ ରହିଥିଲେ ।

 ପରିବାର
ସେ ୧୯୧୭ ମସିହାରେ ୩୨ ବର୍ଷ ବୟସରେ ନିମାପଡ଼ା ନିକଟସ୍ଥ କୁମ୍ଭାରପଡ଼ାର ଗୋଲାପମଣି ଦେଈଙ୍କ ସହ ବିବାହ କରିଥିଲେ । ଏହି ଦମ୍ପତ୍ତିଙ୍କର ଚାରିଝିଅ ସୁନାମଣି, ରାଧାମଣି, ସୂର୍ଯ୍ୟମଣି ଏବଂ ଆଶାମଣି ଏବଂ ଜଣେ ପୁଅ ଭୁବନମୋହନ । ୧୯୪୮ରେ ବାରବର୍ଷ ବୟସରେ ଭୁବନମୋହନଙ୍କ ଦେହାନ୍ତ ହୋଇଥିଲା ।

 ରଚନାବଳୀ 
 ଆଶା ମଞ୍ଜରୀ ।
 ଗୋଲାପ ଗୁଚ୍ଛ
 ନେପୋଲିୟନ
 ଫକୀରମୋହନ
 ମହାତ୍ମା ଗାନ୍ଧୀ
 ମାର୍ଟିନ ଲୁଥର
 ସ୍ୱର୍ଣ୍ଣରେଣୁ
 ଧଉଳି ପାହାଡ଼
 ପଦ୍ମ ପାଖୁଡ଼ା
 ସୂର୍ଯ୍ୟମୁଖୀ
 ସୁନାର ଦେଶ
 ଯୀଶୁ
 କ୍ଷଣିକା

 ମୃତ୍ୟୁ 
ସେ ଶେଷଜୀବନରେ ବଡ଼ଦାଣ୍ଡ ନିକଟସ୍ଥ ଘରେ ଅତି ଅସୁସ୍ଥ ହୋଇ ରହୁଥିଲେ । ମାୟାଧର ମାନସିଂହ ତାଙ୍କୁ ଏହିସମୟରେ ଆସି ସାକ୍ଷାତ କରିଥିଲେ ବୋଲି ମାୟାଧର ମାନସିଂହ ଗ୍ରନ୍ଥାବଳୀରେ ଉଲ୍ଲେଖ କରି ଲେଖିଥିଲେ, "ଏ ଦେଶରେ କବି, ଶିଳ୍ପୀ, ବୁଦ୍ଧିଜୀବୀର ପ୍ରକୃତ ବନ୍ଧୁ ଦେଶ, ସମାଜ ବା ଜୀବନ ନୁହେଁ । ପ୍ରକୃତ ବନ୍ଧୁ ମୃତ୍ୟୁ । କବି ପଦ୍ମଚରଣଙ୍କର କରୁଣ ଶେଷଜୀବନ ତାହାହିଁ ପ୍ରମାଣିତ କରିଯାଇଛି" । ମାୟାଧର ପ୍ରାଣକୃଷ୍ଣ ପରିଜାଙ୍କୁ ପଦ୍ମଚରଣଙ୍କ ରୋଗ ବାବଦରେ ଜଣାଇବା ପରେ ପ୍ରାଣକୃଷ୍ଣ ପୁରୀର ତତ୍କାଳୀନ ସିଭିଲ ସର୍ଜନଙ୍କ ପାଖକୁ ନେଇ ପଦ୍ମଚରଣଙ୍କ ସ୍ୱାସ୍ଥ୍ୟପରୀକ୍ଷା କରାଇଥିଲେ । ୧୯୫୬ ମସିହାରେ ତାଙ୍କର ଦେହାନ୍ତ ହୋଇଥିଲା ।

 ଆଧାର 

ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ଓଡ଼ିଆ କବି
ଶ୍ରେଣୀ:୧୬ଶ ଶତାବ୍ଦୀରେ ଜନ୍ମ
ଶ୍ରେଣୀ:୧୮୮୫ ଜନ୍ମ
ଶ୍ରେଣୀ:୧୯୫୬ ମୃତ୍ୟୁ